LidanRubinov/Halacha-QA huggingface dataset:
שאלה: על הזריזות ועל הרגישות: אבל כן חשוב לי לשמוע תשובה כרגע. "להשאיר את הילדים ולצאת" זו פריבילגיה שאין לי כאימא שמניקה הנקה מלאה. כרגע עברו רק שבועיים מאז הלידה האחרונה, אז אין עניין לבדוק את נושא הדימום, הוא תקין לחלוטין, שלא כמו בפעם הקודמת. אני מתבשלת בתחושות האלה כבר מעל שנה וחצי, ואני צריכה מענה.
תשובה: ב"ה, לא התכונתי להשאיר את הילדים לכמה ימים אלא לכמה שעות ללכת לבלות ולנוח, ואחרי כמה ימים שוב לעשות זאת, וכך תצברי זמן איכות עם בעלך וכוחות להמשיך. אחרי שתחזרי לתקופת טהרה יהיה לך קל יותר לקבל הסבר, כי יש ענינים שעוברים לא רק דרך השכל עובד אלא גם דברים שמעבר. אבל בכל זאת אומר משפט אחד בענין, כל תקנות ח הם מאוד מדויקות מאוד, לוקחים בחשבון את כל הצדדים את הרווח והמחיר של הדור ההוא ושל דורות הבאים, כמו כן הם אומדים האם רוב הציבור יכול לעמוד בהם, היו גזרות שחכמים ראו לנכון לגזור ורוב העם לא יכל לעמוד בהם והם בטלו, למשל גזרו על שמן גויים כמו שגזרו על יין, גזירת יין נשארה אבל שמן של גויים מותר כי לא יכלו לעמוד בזה. וכן גזרו על כל שאסור ללמוד תורה להתפלל ולברך לאחר יחסי אישות או קרי, עד שיטבול במקווה, והיתה לחכמים מטרה חשובה בזה, אבל זה לא פשט בישראל ובטלה התקנה, וגם אחרי כל ההתחשבות הזו, - גזירות חכמים הם טובות וישרות לרוב האנשים ויש שהם זה קשה במיוחד. הביאו משל על זה, השמש היא טובה לעולם, מאירה מחממת מגדלת פירות וכו, וכלם יגידו שהשמש נפלאה, אף על פי שיש אדם שהולך בדרכים והשמש קופחת על ראשו ומציקה לו, ולא בגלל זה נאמר שהשמש לא טובה, כי היא מביאה תועלת יותר מצער, כי לרוב האנשים היא טובה, כך גם מצוות התורה וגזירות חכמים הם טובים וישרים ונעימים, גם אם ליחיד מסוים זה קשה, התועלת הכללית לאדם זה ולכלל הטהרה בישראל מכריע את הכף. מעבר לכך, כל המצוי בספרות ההלכה והתשובות, רואה שחכמי כל הדורות עשו כל שביכולתם למצא את האיזון הנכון בין שמירת הטהרה לשמירת המרקם העדין בין איש לאישתו, עם כל האחריות שהם לוקחים על עצמם, כך שלדבר על אכזריות זה ממש לא במקום, אפשר להבין את הצער שממנו נובע ביטוי זה אבל עובדתית זה לא נכון. המון כוחות! דני ארגמן
שאלה: זוגיות: ברצוני לשאול: בעלי פתח חשבון בנק חדש לאחר שצמצמנו חובות והגענו למצב מאוזן. אין לי יפוי כח בחשבון, והוא גם לא מוכן לתת לי להיות חלק מזה, וזאת בטענה שעושה זאת למעני,למה לך את כאב הראש הזה. לדעתי זו לא זוגיות בריאה, ואני לא מוכנה להמשיך בקו הזה. יש לי עסק פרטי, והוא אף הציע לי (ולא בצחוק) לעשות לי חשבון נפרד. אני מזמן רוצה ללכת לייעוץ (לא רק לגבי זה) והוא מסרב וצוחק על כך. יש לציין שיש לי בעל ירא שמיים אמתי (חרדי - לא בהשקפתי) ומשתדל לעבוד על מידותיו כל יום. גם שיחה נעימה לא מובילה לשום דבר, הוא בשלו.
תשובה: ב"ה, אי אפשר לתת מענה לשאלה נקודתית כזו, התנהגות כזו יושבת על משהו אחר, אשמח לעזור בפלפון 052-7710491 אפשר מחר אחרי השעה 11 בבוקר. דני ארגמן
שאלה: כאילו נמשכת לחיים של חילוניות: הרב אני ילדה מאוד פעילה סניף, מתנדבת, נח ת. משתתפת בהכל.וכיף לי עם זה אני מרגישה סיפוק.אך תמיד לפני שאני הולכת לישון או בבוקר אני מרגישה כאילו אני נמשכת לחיים אחרים חיים של חילניות כזו, סמים דרמות בעיקר עם בנים,אלכוהול מועדונים חיים כאלה שאני יודעת שלא הכי טוב ושדי סובלים אבל לא אכפת לי.כאילו אני יודעת שאם תיהיה לי הזדמנות זה יתפרץ החוצה.ואני מפחדת. למה אני ככה? שקראתי על השם שלי בכמה מקומות היה משותף לי בכל הפירושים "נמשכת לדברים האסורים בחיים" למה זה ככה? זה הולך להיות ככה כל החיים? למה זה מגיע לי?
תשובה: להרבה מאוד אנשים יש פחדים וחששות שיקרו להם דברים רעים (יש לכך סיבות שונות - כל אדם והסיבות שלו). על פי רוב הפחדים הם שתהיה פגיעה במשהו שהוא מאוד חשוב לאדם: מי שמנגן בפסנתר מפחד שיקרה משהו לאצבעות שלו. מי שחשוב לו להיות עשיר מפחד שהוא יאבד את כספו. מהבחינה הזאת אפשר לומר שהפחדים שלנו מעידים על מה שהכי חשוב לנו בחיים. לכן אם הפחד שלך שתהיה לך משיכה למועדנים, אלכוהול, סמים וכד  סימן שחשוב לך מאוד לחיות חיים שהם ההפך לכל אלו  חשוב לך שהחיים שלך יהיו ערכיים ורוחנים, צנועים ומוסריים! לפי מה שאת כותבת - המחשבות הללו והפחדים מחזקים בך את התודעה שאת חיבת לשמור על עצמך שלא תגיעי למקומות הללו. יוצא שדווקא המחשבות והפחד, שמא את נמשכת לדברים אסורים - הם כוח שומר ומגן עליך מהתרחקות והדרדרות. אני לא יכול לומר לך אם זה הולך להיות ככה כל החיים, אני כן מנסה להדריך אותך איך להפוך את המחשבות והדאגות הללו לגורם שמחזק ומקדם אותך בדרך הראויה לך כך שכל זה לא יטריד אותך יותר מדי ולא יקשה את החיים שלך.
שאלה: 45-50: ושבוע טוב. אם מישהי הלוותה לי כסף נגיד 45 שקל.ואני מחזירה לה 50 שקל לי אין בעיה כשעיגלתי לה את הסכום ואפילו יזמתי את זה ולה אין בעיה לקבל 5 שקל יותר. יש בזה ריבית? ואם כן מה זה מפריע כל הצדדים מאושרים ומסכימים.?
תשובה: זו בעיית ריבית, וגם אם שני הצדדים מסכימים התורה אסרה זאת. יש טעמים שונים לאיסור ריבית, אחד מהם הוא חוסר ההוגנות שבזה שהאדם מרוויח לא ממסחר חליפין אלא מהמצוקה הכספית של חבירו.
שאלה: לבוש בתפילה: בחופש בבוקר כשאני מתפללת, חצאית וחולצת שלושת רבעי פשוטה מספיק? או שצריך יותר מזה? שמעתי מחברה (אני לא יודעת אם זה נכון.) שאני צריכה להתלבש ולהתארגן בדיוק כמו שאני עושה בכל יום כשאני יוצאת מהבית. לדוגמא אם מישהי מתאפרת, אז לפני התפילה היא גם צריכה להתאפר. מה בנוגע לברכת המזון? שמעתי מרב שזה בדיוק אותו הדבר. אשמח לתשובה מהירה כדי שאוכל לדעת מה עליי לעשות. רבה!!
תשובה: אכן יש סברא במה שאמרו לך, לא גרע פגישה עם הקב"ה מפגישה עם העולם שמבחוץ. מצד שני אפשר לומר שכשנפגשים עם אבא לא צריך לעשות הצגות ולא מתאפרים, וטלכן אם זה מכביד עלייך את יכולה להתפלל גם בלי להתאפר.
שאלה: שכנים מטרידים: הרב, בן זוגי ואני רוצים לשאול אותך שאלה הלכתית שקשורה ליחסיי שכנות. ילדיי השכנים מעלינו זורקים חפצים ואריזות ממתקים (בעיקר משחקים) לרוב הדבר לא מסוכן אבל מעיק. דיברנו איתם לא מעט פעמים בצורה יפה שזה יפסק אבל הם טענו שהם לא יכולים לעשות יותר מידי (" מה, נסגור את הילדים בבית?" נקשור אותם?" "לא תמיד זה תלוי בנו" וכ"ו) אנחנו לא מרגישים שהם משתדלים בכלל וגם אם כן זה לא הגיוני עוגמת הנפש הזאת. אנחנו לא מגדירים אותם האנשים הכי תרבותיים בעולם בלשון המעטה אבל חינוך יליהם לא אמור לפגוע בנו (כבר הרמנו ידיים מרעש אינסופי כגון גרירת כיסאות, עקבים, אורחים רעשניים, דפיקות ממשחקי הילדים, בימבה צעקות ואפילו נרגילה, הבנו שאין עם מי לדבר.) הגיעו מים עד נפש. אני ממש לא מעוניינת שיפלו לי דברים על הכביסה, על הראש, שידפקו בדלת ויכנסו לי לבית ע"מ לקחת את הדברים מהמרפסת או לשמוע "את יכולה לשים את זה ליד הדלת וניקח". שאלתנו היא האם אנחנו רשאים לזרוק את החפצים הללו? זאת לאחר שהערנו, ביקשנו והוטרדנו. האם יש אפשרות להזהיר אותם שניפטר מזה לצמיתות אם זה ימשיך? לדעתי אם זה לא יפתור את הבעיה לפחות לא ניהיה מוטרדים יתר על המידה. לתשובתך נודה מאוד!
תשובה: לאיים אתם יכולים.אולי זה יעזור, אך בפועל אסור לכם לזרוק את החפצים כיוון שאתם מחוייבים במצוות השבת אבידה. תמתינו זמן רב עם החזרת החפמים עד שאוליי האיום יעזור.
שאלה: הסבר מילות התפילה: אני לא מבין את משמעות המילים בתפילה ולכן אני מעוניין בספר שמתרגם את חלקי התפילה בעברית יותר פשוטה תרגום קטעים מארמית לעברית כדי להיעזר בו. אבקש המלצות. שמעון.
תשובה: ניסית את סידור רינת ישראל?
שאלה: תיקון חצות: תיקון חצות אפשר להגיד רק מחצות עד 1, או מחצות עד שזורחת השמש?
תשובה: תיקון חצות, שמו מעיד עליו שעיקר זמן אמירתו בחצות, כלומר י"ב שעות לאחר חצות היום (שעת חצות בתקופה זו ב-12:42). לפני חצות טוב שלא לבכות ולקונן על חורבן הבית, מלבד ליל תשעה באב. אין אומרים תיקון חצות אחר עמוד השחר (לא תיקון רחל ולא תיקון לאה). יש אומרים שאין לומר תיקון רחל חצי שעה קודם עמוד השחר, אך יכול לומר אז תיקון לאה. (ע"פ פסקי הגר"מ אליהו זצוק"ל בספר הלכה לימות החול, פרק א  הלכות כ"ט, ל, ל"ה). נראה לי להוסיף, כי מעלת שעת חצות דווקא היא על פי המקובלים לפי מה שנכתב בזוהר הקדוש. לעומת זאת נפסק בשו"ע (או"ח א,ב ) "המשכים להתחנן לפני בוראו יכוין לשעות שמשתנות המשמרות, שהן בשליש הלילה, ולסוף שני שלישי הלילה ולסוף הלילה, שהתפילה שיתפלל באותן השעות על החורבן ועל הגלות רצויה". דין זה נפסק על פי מה שכתוב בגמרא(ברכות ג.) "רבי אליעזר אומר: שלוש משמרות הוי הלילה, ועל כל משמר ומשמר יושב הקב"ה ושואג כארי, שנאמר  ירמיה כה-ל : ה  ממרום ישאג וממעון קדשו יתן קולו שאוג ישאג על נוהו. אמר רב יצחק בר שמואל משמיה דרב: ג  משמרות הוי הלילה, ועל כל משמר ומשמר יושב הקב"ה ושואג כארי ואומר: אוי לבנים שבעונותיהם החרבתי את ביתי ושרפתי את היכלי והגליתים לבין אומות העולם". ופסקו הרא"ש והטור, ומזה הדין בשו"ע, שכוונת הגמרא לעורר את האדם לתפילה על החורבן דווקא בשעות אלו, שבהם יש התעוררות וצער מלמעלה, והתפילה מקובלת יותר בזה. על כן, מי שקשה לו לקום בחצות אך יוכל לכוון שעות אלו של חילופי המשמרות - בוודאי ברוך יהיה, על פי מסורת התלמוד ופסיקת ההלכה שפסק הרא"ש ומרן השו"ע.   התשובה ניתנה מחתן הרב.
שאלה: כשרות מטבח: א. בשבת נתקלתי בשאלה האם אורז שחומם באותו כלי עם בשר יכול להיאכל (ללא הבשר!) עם דג? ב. מכיוון שהשאלה תפסה אותי לא מוכן רציתי לשאול איזה ספר מוטב שיהיה בביתי למקרים כאלו-משנה ברורה לא סייע לי בשאלה זו- האם עדיף כבר לרכוש סט שולחן ערוך (ואז להתחיל לצלול בדעות השונות,או שבינתיים אוכל להסתפק בספר הלכות ספציפי (ראיתי שהומלץ על ספר "הכשרות" של הרב פוקס) ב ושבוע טוב.
תשובה: א. כיום אפשר להקל בזה ב. במהלך חייך עליך לעבור על כל חלקי השו"ע עם הרמ"א ונושא כלים אחד לכל הפחות. כל אדם בישראל צריך לעשות כך, בלי קשר להיותו ת"ח או לא. במקביל, תוכל לרכוש את הספר שציינת או ספר אחר של קיצור שפוסק כדעת רוב הפוסקים.
שאלה: שמיעת מוזיקה בשלושת השבועות: האם מותר לשמוע מוזיקה באופן קבוצתי כמו באוטובוס עם חברים בתקופת בין המצרים?
תשובה: שמיעת מוזיקה בקבוצה אסורה בבין המצרים, בניגוד לשמיעה של יחידים שמותרת עד ראש חודש מנחם אב. אריאל (המשיב אינו רב)
שאלה: העברת מזוזה מבית לפני שיפוץ: אנו עוברים דירה - הדיירים שמכרנו להם את הדירה הם יהודים חילוניים ולא שומרי מצוות, הם אמרו לנו שהדירה תעבור שיפוץ היקפי הכולל החלפת דלתות,משקופים וכו". והם לא מתכוונים לשים את המזוזות חזרה על המשקופים לאחר השיפוץ. בנוסף, הדיירים שבדירה החדשה שקנינו עדכנו אותנו שהם לוקחים איתם את המזוזות, היות והן חדשות ויקרות, כך שבבית החדש לא יהיו מזוזות כשאנו נכנס לדירה ונאלץ לקנות מזוזות חדשות. האם ניתן לקחת את המזוזות מהבית הישן, כשאני מסתמך על כך שבכל מקרה הדיירים לא היו מחזירים את המזוזות לאחר השיפוץ? רונן
תשובה: אתם תשאירו את המזוזות, ואם יורידו אותן ויניחו בצד, תוכלו לקחת. אל תעקרו. בנוסף, הדיירים בדירה החדשה צריכים להשאיר מזוזות ולא לעוקרן ע"פ דין.
שאלה: בריך שמה: מדוע יש קטעים בתפילה בהם כתוב בארמית? אני לא מבינה קטעים אלה, האם מותר לקרוא את פירושם או שצריך להגיד אותם דווקא בארמית? אני מרגישה שאני קוראת אותם רק כדי לסיים ולא מרגישה שום חיבור אליהם כי אני לא מבינה מה כתוב. מראש ושבוע טוב.
תשובה: מקור תפילה זו הוא בזוהר, ושם הוא נכתב בארמית. יש לנו תמיד יחס מסויג כלפי תרגום. תרגום לעולם אינו יכול להעביר את רוח הדברים כפי שהם נכתבו. לפיכך, לדוגמה, היה גם אבל ביום שתרגמו את התורה ליוונית, בשל החולשה של התרגום. על כן, אנו מעדיפים שלא לתרגם את דברי הזוהר לשפה אחרת משפת המקור, ואומרים את התפילה הזו בדיוק כפי שהיא נכתבה במקור. בהרבה סידורים יש ליד תפילה זו תרגום, כדי שמי שאינו מבין את הארמית יוכל להבין את הכיוון הכללי. זהו אחד התרגומים: ברוך שמו של אדון העולם. ברוך כתרך ומקומך. תהי ידידותך עם עמך ישראל לעולם. וגאולת ימינך הראה לעמך בבית מקדשך. ולהביא לנו מאורך הטוב ולקבל תפילותנו ברחמים. יהי רצון מלפניך שתאריך חיינו בטובה, ושאהיה נזכר יחד עם הצדיקים. לאהבני ולשמור אותי ואת כל אשר לי ולעמך ישראל. אתה הוא זן לכל ומפרנס את כולם אתה הוא זה ששולט על המלכים והמלכות היא שלך אני עבד של הקדוש ברוך ואני משתחווה לפניו ולפני כבודה של תורתו בכל עת ועת לא על אדם אני בוטח ולא על דבר חוץ מאלוקים אני סומך, אלא רק באלוהי השמים שהוא אלוהי אמת ותורתו אמת ונביאיו אמת והוא מרבה לעשות חסד ואמת בו אני בוטח, ולשמו הקדוש והיקר אני אומר תשבחות יהי רצון מלפניך שתפתח ליבי להבין את התורה ותענה למשאלות ליבי ובקשות לבם של כל עמך ישראל לטוב ולחיים ול
שאלה: שוקולדים וגלידות בחו  ל: מסתובבת ברשת רשימות כשרות כאשר באחת מהו כתוב: "קיט-קט, באונטי, סניקרס (גם גלידה!), מארס, טויקס ומילקי ווי - נבדקו ע"י החתו"מ והם כשרים-חלבי (לא חלב ישראל). " האם מוצרים אלו מותרים לאכילה גם ללא סימוני הכשרות המוכרים? ומה לגבי שוקולד לינדט שנאמר לי שהוא מותר לאכילה בכל העולם? וגלידות של נסטלה? והאם uk הוא גם סימן כשרות?
תשובה: שאלתך חשובה מאד אבל חורזת סימנים שלמים בשו"ע הבאים לידי ביטוי בפרטים רבים מאוד, לכן לא ניתן להתייחס בפירוט לכל חלקי השאלה. באופן כלל כמעט כל ההכשרים בחו"ל עומדים בסטנדרטים של רמת כשרות מאד פשוטה ונמוכה. למשל אין כמעט הקפדה על איסור חדש, בישולי עכו"ם, חלב (ניגר) עכו"ם. חרקים במזון וכו. כמעט בכל המקרים רמת הכשרות הפשוטה ביותר שיש בארץ היא יותר גבוהה מכל מה שיש בחו"ל, פרט למספר מועט של הכשרים שהם רמה גבוהה יחסית. כל מוצר שאוכלים צריך להיות עם ציון כשרות. יש מקומות בעולם שלא מציינים זאת מסיבות שונות כגון חשש לאנטישמיות, במקום כזה יש לשאול רב אורתודוקסי מוסמך ומבין בכשרות. וכמובן שיש להגיד לו מה רמת הכשרות שאתה שומר ואם אתה ספרדי או אשכנזי וכו. לדוגמא: בשר חלק או כשר. חלב גוי(בארץ לא נהגו לאכול ובחו"ל חלק כן נהגו לאכול). אבקת, רכיבי וחלבוני חלב גויים. בישול ישראל ע"פ מר"ן או ע"פ הרמ"א (שמסתפק בהדלקה האש בלבד). חברות גדולות מיצרים את מוצריהם במפעלים הפרוסים בכל העולם. לא כל נהלי הייצור הם זהים בכל המפעלים. יתכן מוצר שהינו כשר בייצור מסוים בארץ מסוימת ובמקום אחר הוא לא כשר. הרבנות פרסמה וממשיכה לפרסם מוצרים שבמקום אחד הם כשרים ובמקום אחר או שהם פשוט ממש עשויים מחומרי גלם לא כשרים או שהם עשויים על פס יצור של מוצרים לא כשרים ופס היצור לא הוכשר או שבאותו מקום ידועים לנו ולכן לא ניתן לומר שהוא כשר. למשל: מנטוס קוקה קולה M M s, Mars,snickers
שאלה: נוכחות בכיתה - במכללה: ו מראש, אני לומדת במכללה דתית והרבה בנות שם כותבות את השם שלהם בשיעור ע"מ שתהיה להם נוכחות באותו קורס, כשבפועל הן יוצאות מהשיעור כמה דקות אחרי שהתחיל (ואחרי שרשמו את שמן כנוכחות) או שבכלל לא נכנסות ומבקשות ממישהי אחרת לכתוב אותן. דיברתי עם כמה בנות לגבי העניין (שאני לא מבינה איך אפשר לעשות דבר כזה הרי זהו שקר מוחלט בסופו של דבר), והן אמרו שהמרצים מן הסתם מודעים לעובדה הזו שיש בנות שלא באמת נוכחות בשיעור למרות ששמן מופיע ברשימת הנוכחות ולטענתן זה ר חלקית בגלל סיבה זו. רציתי לשאול מה דעת הרב לגבי עניין זה והאם אכן ישנן הקלות בעניין. אני לא בטוחה אם המרצים אכן מודעים לעניין והאם זה משנה בכלל משהו, הרי זה שקר וגניבת דעת בכל צורה שנסתכל על זה לפי דעתי. ושבוע מצלח לכולם!
תשובה: שמישהי אחרת תכתוב "נוכחות" זה בודאי גניבת דעת. אם המרצה קורא שמות והוא ממלא נוכחות ואח"כ התלמידה יוצאת אין לדעתי בעיה כי בדיקת הנוכחות מבחינתו היא בתחילת השיעור והוא יודע שניתן לצאת אח"כ. אך אם כתיבת הנוכחות נעשית ע"י התלמידות אז המשמעות היא שהיא נוכחת כל השיעור ולכן אם יודעת שכוונתה לצאת אסור לה לרשום שהיא נוכחת. (אא"כ תכתוב שנכחה בהתחלה ואח"כ יצאה)
שאלה: ארבעת המינים בשבת: לכבוד הרב ידוע לי שהסיבה שלא נוטלים לולב ביום-טוב של חג סוכות שיוצא בשבת הוא חשש - שמא יעברו על איסור טלטול בשבת. אך ידוע שמה שנאסר בטלטול מדאורייתא הוא רק טלטול ברשות הרבים, ואילו שאר הרשויות הם מדרבנן. כיום לפי מה שידוע לי, אין מקום בארץ שנחשב לרשות הרבים מדאורייתא מבחינה הלכתית (היות ואין מקום שעוברים בו ששים ריבוא אנשים מידי יום). מכאן יוצא - שכל איסור טלטול בשבת הוא מדרבנן. לעומת זאת, מצוות ארבעת המינים היא מדאורייתא. האם מצוות דרבנן (טלטול בדרך בשבת) יכולה לבטל מצוות דאורייתא מפורשת? בנוסף לכך, אפילו על המצווה של טלטול מדרבנן כמעט ואי אפשר לעבור עליה, היות ויש ערוב בכל מקום כיום.
תשובה: לך חכמים ידעו שברוב העולם וברוב הדורות איסור טלטול הוא דרבנן. למרות כך, החשש שיהודי אחד בכל הדורות יעבור איסור תורה פעם אחת בשבת, הביא אותם לאסור על כל ישראל בכל הדורות ליטול לולב בשבת. מכאן אתה למד שחילול שבת של יהודי אחד פעם אחת כל כך חמור שמצדיק ביטול מצווה מהתורה ברחבי הארץ (והעולם) לכל הדורות. הקושי שלנו נובע מכך שאין אנו מתרגשים מספיק מחילול שבת חד פעמי של יהודי אחד. עלינו להפנים שזה הרבה יותר חמור מהטלת פצצת אטום. דוד לוי
שאלה: פחד מכניסה להריון: התחתנו לפני 3 חודשים, ואני עדיין מונעת עם גלולות, את כניסתי להריון, אנחנו מאוד רוצים, ומצד שני יש לי פחד גדול, שאני לא אצליח להתמודד עם זה, שזה גדול עלי, שזה תקוע איתך לכל החיים. לא יודעת מה לעשות.
תשובה: בענין זה חשוב ללכת ליעוץ אישי. היעוץ צריך להיות כפול, גם יעוץ רגשי וגם יעוץ הלכתי - פרטי. יעוץ רגשי בגלל הפחד. צריך לפגוש פסיכולוגית ולברר איתה את הענין. אפשר לבוא יחד עם הבעל ואח"כ להחליט את זה צריך להיות מפגש זוגי או מפגש אישי. במקביל שניכם יחד, צריכים ללכת אל רב פוסק.  עשה לך רב    אתם תבחרו את מי שנכון לכם להתיעץ אתו. זו שאלה שאין לה תשובה גורפת. יש לערוך ברור של כל מקרה לגופו ולתת תשובה למציאות של הזוג המסוים. עייני בתשובה דלהלן שעוסקת בנושא: הבאתי את התשובה כדי שתתרשמו מהשיקולים השונים. לדעתי כן צריך לפנות בשאלת רב בכל מקרה לגופו.
שאלה: דוד המלך: הרב, רציתי לשאול איפה כתוב שדוד המלך נחשד כממזר?
תשובה: ילקוט המכירי תהילים קיח. כמובן החשד הופרך בידי רבש"ע עצמו בהוראת שמואל למשוח אותו למשיחנו כבנו של ישי
שאלה: פספוס תפילה: אני נוהגת להתפלל תפילה אחת ביום, ידוע לי שהכי חשובה תיפלת שחרית ולכן אני משתדלת להתפלל כל יום תפילת שחרית ואם לא יוצא לי להתפלל מנחה, ואם לא יוצא לי אז ערבית. רציתי לשאול: א. מהם זמני התפילות? ממתי עד מתי מותר להתפלל כל תפילה? ב.מה לעשות במקרה שלא יצא לי להתפלל בכלל ביום מסויים?
תשובה: 1. תפילת ערבית שייכת ליום הבא. לכן אם לא התפללת שחרית ומנחה - אין לכך תקנה בתפילת ערבית. 2. דברים חשובים באמת, לא מפספסים (כמה פעמים את מפספסת ארוחה צהרים.) 3. זמני התפילה הם: שחרית - לכתחילה עד 1030 בבקר. אפשר עד 1230 בצהרים. מנחה - משעה 1315 עד השעה 1945 אלו השעות בקירוב, לתקופת חופשת הקיץ. 4. יש מאות אלפי אנשים שחוץ ממקרים קיצוניים ביותר, הם מצליחים להתפלל בקביעות שלש פעמים ביום. תחליטי כמותם, שאת מתפללת תפילה אחת ביום שחרית או מנחה, וזה לא מתפספס. בהצלחה!
שאלה: כללי: אם אני לא מבין את מה שאני אומר בתפילותי כגון בפתיחת אליהו האם זה מתקבל תפילתי?
תשובה: ב"ה, גם אם אדם לא מבין יש לזה ערך, תפילה בלא כונה כגוף בלי נשמה, אבל יש גם קרבן של גוף בלי נשמה - קרבן מנחה שבא מן הצומח ולא מן החי. ובענין פתח אליהו- זה ענין סגולי ובודאי שגם אם לא מבין זה מועיל. דני ארגמן
שאלה: כללי: 1. האם מותר לאכול אוכל של שבת שנשאר ביום חול?, ומה לגבי מוצ ש, ואם לא אין בזה משום בל תשחית? 2.האם נוהגים בימינו לקרוא שנים מקרא אחד תרגום?
תשובה: א. מותר ב. חובה
שאלה: ירק בגידול עצמי: לכבוד הרב, שתלנו באדניות מספר סוגי ירק (נענע,פטרוזיליה,כוסברה,ריחן וכד ) שאלתי היא מה עושים כאשר הירק צומח. האם בדומה לעצי פרי אסור לאכול את הירק בשנה הראשונה, או שהוא מותר מייד עם צמיחתו. לגבי הכשרתו האם זה שונה מירק הנקנה בשוק או בסופר? אשמח לקבל הנחיות שאלה נוספת אם קונים עצי פרי בני יותר משנה (העץ מגיע מונח בשק עם החול שלו) האם מותר להשתמש בפרי כשהוא מצמיח? או שזה נחשב פרי שנה ראשונה. עץ שנשתל במקום אחד האם מותר להעבירו למקום אחר בחצר שבוע לאחר מכן?
תשובה: לך 1. בירקות אין דין עורלה ומותר לאכלו מיד עם צמיחתו. 2. יש להזהר להפריד בין המינים ולא לזרוע באותה אדנית בסמוך מינים שונים בגלל איסור כלאיים. 3. בד"כ יש למנות 3 שנים מהשתילה מחדש. לפעמים ניתן לסמוך על הגוש הגדול איתו העץ עבר ובלבד שבעל המשתלה יהודי אמין שיודע לומר כמה שנים עברו על עץ זה בחול הזה. 4. עץ סרק מותר להעבירו עץ פרי מומלץ שלא דוד לוי 098987548
שאלה: קריאת שמע: לכבוד הרב, בקריאת שמע אמורות להיות 248 תיבות שכאשר ההשלמה של שליח הציבור ל-3 התיבות האחרונות אמורות להשלים את אותן 248 תיבות. בסידורים רשום שיש לומר את המילה אמת לפני ששליח הציבור אומר את 3 התיבות האחרונות.(ובכך הוא משלים את מניין התיבות). אם כך (אם אומרים את המילה אמת) יש 249 תיבות בקריאת שמע,איך זה מסתדר עם 248 התיבות שאמורות להיות? שאלה נוספת ברשותך הרב,האם ניתן לקרוא פסוקי דזימרה טרם עלות השחר ללא תפילין וטלית בשעת הדחק? לכבוד הרב.
תשובה: א. המילה אמת שייכת לברכה שלאחריה ומתחיל מהמילה ויציב ב. בשעת הדחק, אפשר להתחיל ברכות ק"ש מעמוד השחר, כמבואר בשו"ע נח, ג. ויכול לפני כן להתעטף בציצית ולהניח תפילין בלא ברכה, כמבואר לעניין ציצית בשו"ע יח, ג, ומ"ב י, ולעניין תפילין בשו"ע ל, ג, ומ"ב יא. ולגבי פסוד"ז לכה"ח פט, ז, לא יאמר לפני עמוד השחר. אלא שי"א שעמוד השחר הוא 90 דקות לפני הנץ, וכ"כ בכה"ח פט, א, ובשעת הדחק לעניינים אלו שאין בהם ספק ברכה לבטלה   אפשר לסמוך על שיטה זו. אייל משה
שאלה: העברת מזוזות לבית חדש: אנו בקרוב עוברים דירה. הדיירים שמכרנו להם את הדירה הודיעו לנו שהם הולכים לשפץ את הבית שיפוץ מקיף הכולל החלפת דלתות ומשקופים ואין בכוונתם להתקין את המזוזות לאחר השיפוץ (היות והם יהודים לא מאמינים ולא שומרים מצוות), כך שאם אני צריך את המזוזות אני יכול לקחת אותם. בנוסף, הודיעו לי הדיירים של הדירה שאליה אנו עוברים שהם מתכוונים לקחת את המזוזות איתם היות והם שמו לפני שנה מזוזות חדשות ויקרות. האם ניתן להעביר את המזוזות מהבית הישן לחדש? רונן
תשובה: לשואל: ניתן לקחת את המזוזות לבית מחדש ואולם יש להשאיר מזוזות אפילו פשוטות וכשרות בבית שעוזבים. הרב אריה שטרן ראש מכון הלכה ברורה
שאלה: אולי יש יותר כיף בחיים חילוניים: אני מתחילה ממש לחשוב על זה שאולי אני מפספסת שאני לא חילוניה ואולי יותר כיף שם
תשובה: אני סבור כמוך - יותר  כיף  שם. מי שכל החיים שלו זה רק לחפש כיף - קשה מאוד לשכנע אותו שישמור תורה ומצוות. מפני שהתורה והמצוות מגבילים הרבה דברים שהם  כיף  עצום. אבל עליך לשאול את עצמך האם באמת כל החיים זה רק לחפש כיף? החיות באמת מחפשות רק כיף: חתול או כלב שגמרו לאכול - רובצים להם בנחת - עוצמים עינים וכיף להם. מי שכל החיים שלו נגמרים בצרכי הגוף - אין לו שום שאיפה מלבד  כיף. אבל אנשים בוגרים מודעים לכך שהאדם שונה מאוד מכל החיות. אדם לא חי רק את צרכי הגוף, לאדם יש שאר נשמה, האדם הוא יצור עם שאר רוח. הדברים הגדולים באמת הם אלו שמעל ומעבר לגוף: אמונות וערכים, עקרונות ושאיפות רוחניות, זה יתרון האדם מהבהמה. לכן תמצאי הרבה אנשים (חילוניים ודתיים) שמוותרים על  הכיף  הגופני ומתמסרים לעמל ועשיה על פי אמונתם: רופאים, מורים, מהנדסים, אמנים, תעשיינים, כלכלנים. כל אלה עמלים קשה מאוד כדי לשכלל את העולם בתחומים שונים - כדי לעשות את העולם טוב יותר לכולם. אנחנו, המאמינים, יודעים שעמלנו מרחיק אותנו מחיים שהם רק כיף, אבל אנחנו שמחים על כך שהחיים שלנו משמעותיים. אנחנו מרגישים שהחיים שלנו  שוים  מפני שאנחנו עושים דברים נכונים שיש להם השפעה גדולה וחשובה על כל עם ישראל ואפילו על כל העולם כולו. אחרי הכל, אל תבינו שלדתיים אין בכלל כיף. לדתיים יש הרבה  כיף. בחלקו הוא לא שונה מהכיף של כולם: לשמוע שירים, לאכול אוכל טעים, לטייל. בחלקו הכיף של הדתיים הוא מיוחד להם כמו שבת, חג וכד
שאלה: תיקון הכללי: הרב. רציתי לדעת,בנוגע לתיקון הכללי-אם נפלתי בהוצאת זרע לבטלה,אני חייב לומר תיקון הכללי,או מומלץ,או סתם זכות?. אני מבין שזו דעת יחיד. של חסידות ברסלב, אבל עדיין לא ברור לי. ואם זו זכות המלצה, אז באיזה דרך אחרת ניתן לתקן את החטא? כלומר,אנשים שלא אומרים תיקון הכללי, איך מתקנים את החטא?
תשובה: לשואל: מעיקר הדין אין שום חיוב לעשות תיקון על דבר שבא באונס ונכתב בספרי הארי שמקובל שאמירת קריאת שמע על המיטה בכוונה מתקנת חטא זה ובמידה שמדובר על לא באונס יש לעשות ראשית כל תשובה כמו על כל חטא שנכשלים בו ע"י חרטה וקבלה לעתיד. הרב אריה שטרן ראש מכון הלכה ברורה
שאלה: טלית של נפטר ועלייה לבית עלמין: ברצוני לשאול שתי שאלות: 1.האם מותר להשתמש בטלית של אדם שנפטר(סבא)? 2.במקרה שהיארצייט חל ביום שישי האם מותר לעלות לבית העלמין (ללא מניין)אחר הצהרים? יעקב
תשובה: לשואל: 1. מותר 2. לא נהגים לעלות ביום שישי אחר חצות אלא לצורך לוויה. הרב אריה שטרן ראש מכון הלכה ברורה
שאלה: תפילה ללא ספר תורה: האם אותר לנסוע לחו"ל לשבת ולהתפלל שלוש תפילות ללא ספר תורה? אם כן איך נוהגים בעניין קריאת התורה?
תשובה: וברכת ד  א. מותר לנסוע לחו"ל לצורך של פרנסה, אשה, למוד תורה. אם אין ספר תורה ג"כ מותר לנסוע לצרכים אלו, כיוון שקריאת התורה היא תקנה ציבורית ועל כן אם היחיד לא קרא פרשה אחת יקרא וישלים שניים מקרא ואחד תרגום, אבל איננו חוזר וקורא בבית כנסת וכדו. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: הפגיעה בת"ח: מדוע לא מחו הרבנים בקול גדול על הפגיעה בתלמיד חכם חשוב, שקראו לו רשע ועוד? למעט מספר מצומצם של רבנים שעשו כן. הרי אנו למדים שהאסון בסיפור קמצא ובר קמצא נסב על כך שחכמים היו שם ולא מחו. האם הרבנים חוששים להשמיע קולם בשל גדולתו של מי שאמר את הדברים? חוששני שהדבר גורם לי קשיים באמונת חכמים בדורנו.
תשובה: וברכת ד  בזוי ת"ח הוא דבר חמור ועונשו גדול, וגם השומעים בזוי ת"ח ולא מגיבים ענשם חמור. אבל אינני יודע מי יכול להודיע היום ברבים את דעתו, כל רב בקהלתו אני מעריך שהיה צריך להסביר מתי וכיצד מותר לחלוק ועל מה חולקים וכיצד חולקים, שהוא מקצוע גדול בהלכה ובהשקפה היהודית. בין רבני הציונות הדתית שמעתי על ראשי הרבנים והישיבות שמחו על כך. ובענין הרבנים החרדיים אין לי הבנה. מכיוון שהנושא הוא בחלקו פוליטי (בחירות לרבנות ראשית) ת"ח מנסים להתרחק ממנו, כדי לא לערב פוליטיקה והלכה. (על היחס בין דעת תורה ופוליטיקה עיין מה שכתבתי בתחומין יא). בכל אופן לך בדרך הישר, עשה לך רב וקנה לך חבר, עלה והצלח. חודש טוב ומבורך בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: מדוע נבראו בנו תכונות רעות?: מדוע ד ברא את האדם עם שנאה? (קין רצח את הבל מתוך שנאה שהיתה בתוכו ולא למד כך מאף אחד אחר)
תשובה: השאלה נכונה אבל לא מדויקת. לא מדויקת מפני שהרגש הראשוני שהכעיס את קין היה קנאה. השאלה נכונה מפני שיש מקרים אחרים של שנאה ואפשר לשאול גם על קין - מדוע ד  ברא את האדם עם קנאה. התשובה לכך נידונה בהרחבה בספרי חסידות - למרות שכיום זה תחום ששיך לפסיכולוגיה, להבין את התכונות של האדם. התשובה היא שאין מידות רעות יש רק מעשים רעים: הכעס, השנאה, הקנאה, התחרות, העלבון. כל התכונות הללו הן חשובות ואף הכרחיות לאדם. השאלה היא מה האדם עושה עם הרגשות הללו: באלו נסיבות הדברים מתפתחים ולאיזו התנהגות הם מובילים. אם נחזור לקין והבל - הקנאה אינה מידע רעה. פנחס מקנא לד, ח קובעים "קנאת סופרים דרבה חכמה". אדם צריך לראות מה קורה אצל האחר - אדם צריך ללמוד מהדברים הללו לקחים לעצמו. אבל השאלה היא כיצד אדם מקנא ומה הוא עושה עם הקנאה. נניח שיש מישהו בכיתה שמצליח יותר טוב ממני בלימודים ואני מקנא בו, מכאן עולות שתי תגובות אחת ראויה והשניה מושחתת: אם, בגלל הקנאה, אני מתאמץ יותר בלימודים והקנאה בסופו של דבר מקדמת אותי בלימודים - זו קנאת סופרים שמרבה חכמה. אבל אם בגלל הקנאה אני פוגעה באחר (גונב לו ספרים ומחברות  משפיל אותו  מבזה אותו בפני אחרים) - הבעיה אינה הקנאה אלא מה שאני עשיתי ממנה. זו קנאה משחיתה.
שאלה: קיצור שולחן ערוך "ספר ילקוט יוסף": עליכם האם אשכנזי יכול ללמוד הלכות מתוך קיצור שולחן ערוך "ספר ילקוט יוסף"?
תשובה: וברכת ד  יכול ללמוד אבל לא לפסוק. פסיקה צריכה להעשות מתוך המשנה ברורה. חודש טוב ומבורך בברכת התורה והארץ יהודה הלוי עמיחי מכון התורה והארץ כפר דרום אשקלון